**PASLAUGŲ teikimo SUTARTIS**

2024 m. d. Nr.

Vilnius

**Asmens su negalia teisių apsaugos agentūra prie Lietuvos Respublikos socialinės apsaugos ir darbo ministerijos**, atstovaujama direktorės Eglės Čaplikienės, veikiančios pagal įstaigosnuostatus, (toliau – Užsakovas) ir

**VšĮ Valakupių reabilitacijos centras**, atstovaujama direktorės Tatjanos Ulbinienės, veikiančios pagal įstaigos įstatus, (toliau – Vykdytojas) toliau kiekvienas atskirai vadinamas Šalimi, o kartu – Šalimis, sudarė šią Paslaugų teikimo sutartį (toliau – Sutartis):

**1. Sutarties objektas**

1.1. Šia Sutartimi Vykdytojas įsipareigoja Sutartyje nustatytais terminais ir tvarka, vadovaudamasis Individualios pagalbos poreikio vertinimo mokymų paslaugos pirkimo technine specifikacija (toliau – Techninė specifikacija, 1 priedas), suteikti **individualios pagalbos poreikio vertinimo mokymų paslaugas** (toliau – Paslaugos) Užsakovas įsipareigoja už laiku, tinkamai ir kokybiškai suteiktas Paslaugas atsiskaityti Sutartyje nustatytomis sąlygomis ir tvarka.

1.2. Paslaugų teikimas pagal šią Sutartį turi visais atžvilgiais atitikti Užsakovo numatytus tikslus bei Techninėje specifikacijoje nurodytus reikalavimus.

1.3. Paslaugų teikimo terminas iki 2024 m. lapkričio 15 d.

**2. Sutarties vertė ir atsikaitymo tvarka**

2.1. Sutarties vertė yra 14850,00 Eur (keturiolika tūkstančių aštuoni šimtai penkiasdešimt eurų 00 ct) be PVM. Fiksuotas įkainis, vienų mokymų kaina 1650 Eur (tūkstantis šeši šimtai penkiasdešimt eurų 00 ct). Paslaugos neapmokestinamos PVM vadovaujantis LR Pridėtinės vertės mokesčio įstatymo 22 straipsnio 1 d.

2.2. Į Sutarties kainą įskaitomi visi Vykdytojui pagal teisės aktus privalomi mokėti mokesčiai ir kitos su Sutarties įgyvendinimu susijusios išlaidos.

2.3. Bet kuri Sutarties Šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 6 (šešių) mėnesių nuo Sutarties įsigaliojimo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 2.7 papunktyje, viršija 5 procentus. Atlikdamos perskaičiavimą Šalys vadovaujasi Lietuvos Statistikos Departamento viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Lietuvos Statistikos Departamento ar kitos institucijos išduoto dokumento ar patvirtinimo.

* 1. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius.
	2. Perskaičiuotieji įkainiai taikomi po to, kai Šalys sudaro susitarimą dėl įkainių perskaičiavimo.
	3. Nauji įkainiai apskaičiuojami pagal formulę:

, kur

a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo);

a1 – perskaičiuotas (pakeistas) įkainis (Eur be PVM);

k – pagal vartotojų kainų indeksą (Vartojimo prekės ir paslaugos) apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

, (proc.) kur

Indnaujausias – kreipimosi dėl kainos perskaičiavimo išsiuntimo kitai Šaliai datą naujausias paskelbtas vartojimo prekių ir paslaugų indeksas (Vartojimo prekės ir paslaugos).

Indpradžia – laikotarpio pradžios datos (mėnesio) vartojimo prekių ir paslaugų indeksas (Vartojimo prekės ir paslaugos). Pirmojo perskaičiavimo atveju laikotarpio pradžia (mėnuo) yra Sutarties sudarymo mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

2.8. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Lietuvos Statistikos Departamentas pokyčius skelbia apvalindamas iki vieno skaitmens po kablelio) skaitmens po kablelio, o apskaičiuotas įkainis „a1“ suapvalinamas iki dviejų (įrašoma tiek skaitmenų, kiek įkainiams nurodyti naudojama sudarytoje sutartyje) skaitmenų po kablelio.

2.9. Vėlesnis įkainių perskaičiavimas negali apimti laikotarpio, už kurį jau buvo atliktas perskaičiavimas.

2.10. Vykdytojas įsipareigoja suteikus Paslaugas, pateikti Užsakovui Paslaugų perdavimo – priėmimo aktą (2 priedas) ir sąskaitą faktūrą. Sąskaitos-faktūros teikiamos tik elektroniniu būdu. Elektroninės sąskaitos-faktūros, atitinkančios Europos elektroninių sąskaitų-faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (toliau – Europos elektroninių sąskaitų faktūrų standartas), teikiamos Vykdytojo pasirinktomis priemonėmis. Europos elektroninių sąskaitų-faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis, išskyrus Lietuvos Respublikos viešųjų pirkimų įstatymo 22 straipsnio 12 dalyje nustatytus atvejus. Užsakovas elektronines sąskaitas-faktūras priima ir apdoroja naudodamasis informacinės sistemos „E. sąskaita“ priemonėmis. Elektroninė sąskaita-faktūra suprantama kaip sąskaita-faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu;

2.11. Už laiku suteiktas ir Sutartyje nustatytas sąlygas atitinkančias Paslaugas lėšos pervedamos į Vykdytojo nurodytą sąskaitą per 30 (trisdešimt) kalendorinių dienų nuo Paslaugų perdavimo–priėmimo akto (2 priedas) pasirašymo bei sąskaitos–faktūros per „E.sąskaita“ sistemą gavimo dienos.

2.12. Užsakovas nustato tiesioginio atsiskaitymo su subtiekėjais galimybę. Užsakovas, ne vėliau kaip per 3 darbo dienas nuo Sutarties pasirašymo (Vykdytojui pasiūlyme nurodžius subteikėjo pasitelkimą) arba (ir) nuo Sutarties 3.1.2 papunktyje nurodytos informacijos gavimo dienos, raštu informuoja subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tiesioginio atsiskaitymo galimybe, raštu pateikia prašymą Užsakovui. Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Vykdytojo ir jo subtiekėjo, kurioje aprašoma tiesioginio atsiskaitymo su subtiekėju tvarka. Vykdytojas turi teisę prieštarauti nepagrįstiems mokėjimams subtiekėjui. Jei Vykdytojas neprieštarauja atsiskaitymams subtiekėjui, Užsakovas perveda sumas, nurodytas Vykdytojo pateikiamose PVM sąskaitose faktūrose, tiesiogiai subtiekėjui. Tokie mokėjimai laikomi tinkamu Užsakovo atsiskaitymu su Vykdytoju pagal Sutartį.

2.13. Užsakovas turi teisę, kai Vykdytojas nevykdo arba netinkamai vykdo savo sutartinius įsipareigojimus, atidėti atsiskaitymą už Paslaugas, kol Vykdytojas visiškai įvykdys savo įsipareigojimus arba pašalins jų vykdymo trūkumus.

2.14. Už nesuteiktas ar netinkamai suteiktas Paslaugas Užsakovas Vykdytojui nemoka.

**3. Šalių teisės ir pareigos**

3.1. **Vykdytojas įsipareigoja**:

3.1.1. suteikti kokybiškas Paslaugas laikydamasis Sutartyje nurodytų reikalavimų;

3.1.2. sudarius Sutartį, tačiau ne vėliau negu Sutartis pradedama vykdyti, Užsakovui pranešti tuo metu žinomų subtiekėjų pavadinimus, kontaktinius duomenis ir jų atstovus (dėl konkrečių subtiekėjų gauti raštišką Užsakovo pritarimą) bei raštu informuoti Užsakovą apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau (gavęs raštišką Užsakovo pritarimą);

3.1.3. nedelsdamas, bet ne vėliau kaip per 3 (tris) dienas raštu informuoti Užsakovą apie bet kurias aplinkybes, kurios trukdo ar gali sutrukdyti Vykdytojui užbaigti Paslaugų teikimą nustatytais terminais;

3.1.4. savo jėgomis ir lėšomis per Užsakovo nustatytą terminą pašalinti suteiktų Paslaugų trūkumus, pažeidžiančius Sutarties sąlygas;

3.1.5. Užsakovo reikalaujamu būdu (žodžiu, el. paštu, telefonu), forma ir terminais suteikti jo prašomą informaciją apie Paslaugų suteikimą ar jų teikimo eigą;

3.1.6. jeigu Vykdytojo kvalifikacija dėl teisės verstis atitinkama veikla nebuvo tikrinama arba buvo tikrinama ne visa apimtimi, užtikrinti, kad Sutartį vykdys tik tokią teisę verstis atitinkama veikla turintys asmenys;

3.1.7. Paslaugų perdavimo – priėmimo aktu perduoti Užsakovui nuosavybės teisę ir visas išimtines autoriaus teises į Paslaugų teikimo metu sukurtą produktą ir dokumentaciją visam teisių galiojimo terminui ir teritorijai Lietuvos Respublikos autorių teisių ir gretutinių teisių įstatymo 15 straipsnio 1 dalyje nurodytiems kūrinių naudojimo būdams ir išeities kodus bei konfigūracijas nuo Paslaugų perdavimo – priėmimo akto pasirašymo dienos. Vykdytojas užtikrina, kad Sutarties vykdymo metu sukurti ir (ar) įgyti rezultatai ir su jais susijusios teisės nepažeis kitų autorių turtinių ar asmeninių neturtinių ir kitų intelektinės nuosavybės teisių;

3.1.8. vykdyti visus teisėtus Užsakovo nurodymus. Jei Vykdytojas mano, kad Užsakovo nurodymai viršija Sutarties reikalavimus, jis apie tai raštu praneša Užsakovui per 3 (tris) kalendorines dienas nuo tokio nurodymo gavimo dienos, nurodydamas išsamius atsisakymo vykdyti Užsakovo nurodymus motyvus;

3.1.9. užtikrinti, kad asmenys, atsakingi už Sutarties vykdymą, nuolatos bendradarbiautų su Užsakovo atstovais;

3.1.10. Vykdytojas, rinkdamas trečiųjų asmenų duomenis, įsipareigoja jų tvarkymą, saugojimą bei perdavimą pagal Sutartį Užsakovui, kaip trečiajam asmeniui, įgyvendinti vadovaudamasis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).

**3.2. Užsakovas įsipareigoja:**

3.2.1. suteikti Vykdytojui turimą ir būtiną informaciją, reikalingą Sutarčiai vykdyti;

3.2.2. gavęs Vykdytojo suteiktų Paslaugų perdavimo – priėmimo aktą:

3.2.2.1. jį pasirašyti, jei Paslaugos atitinka Sutartyje ir Techninėje specifikacijoje nustatytus reikalavimus;

3.2.2.2. nustatyti Vykdytojui protingą terminą trūkumams pašalinti, jei Paslaugos neatitinka Sutartyje ir Techninėje specifikacijoje nustatytų reikalavimų;

3.2.3. pasirašęs Paslaugų perdavimo – priėmimo aktą ir gavęs sąskaitą-faktūrą, už tinkamai ir laiku suteiktas Paslaugas, atsiskaityti su Vykdytoju Sutartyje nustatyta tvarka.

**3.3. Vykdytojas turi teisę:**

3.3.1. Sutarties vykdymui pasitelkti subtiekėjus (gavęs raštišką Užsakovo pritarimą). Subtiekėjo pasitelkimas nekeičia Vykdytojo atsakomybės dėl Sutarties įvykdymo;

3.3.2. gavęs raštišką Užsakovo pritarimą, pakeisti subtiekėjus. Subtiekėjas, kurio pajėgumais Vykdytojas rėmėsi, kad atitiktų pirkimo dokumentuose nustatytus kvalifikacijos reikalavimus, gali būti keičiamas tik šiais atvejais, kai: subtiekėjas bankrutuoja, yra likviduojamas ar susidaro analogiška situacija; subtiekėjas dėl objektyvių priežasčių (pavyzdžiui, subtiekėjui atsisakius vykdyti įsipareigojimus, nutrūkus teisiniams santykiams su Vykdytoju ir pan.) nebegali vykdyti visų ar dalies Sutartyje numatytų įsipareigojimų. Naujas subtiekėjas, kurio pajėgumais Vykdytojas remiasi, kad atitiktų pirkimo dokumentuose nustatytus kvalifikacijos reikalavimus, turi atitikti pirkimo sąlygose nustatytus reikalavimus keičiamo subtiekėjo kvalifikacijai ir Vykdytojo pateiktame pasiūlyme nurodytą (į kurią buvo atsižvelgta vertinant pasiūlymą) kvalifikaciją. Apie subtiekėjų keitimą Vykdytojas turi raštu informuoti Užsakovą, nurodydamas subtiekėjų pakeitimo priežastis. Pasitelkdamas ir vėliau keisdamas subtiekėjus Vykdytojas turi užtikrinti, kad subtiekėjai yra pajėgūs ir kompetentingi tinkamam jiems pavestų užduočių vykdymui;

3.3.3. gavęs raštišką Užsakovo pritarimą, pakeisti Paslaugų teikime dalyvaujantį specialistą Sutarties 3.1.5 papunktyje nustatyta tvarka;

3.3.4. turi teisę gauti iš Užsakovo visą būtiną informaciją, reikalingą Paslaugų teikimui;

3.3.5. turi kitas Sutartyje ir Lietuvos Respublikoje galiojančiuose teisės aktuose nustatytas teises.

**3.4. Užsakovas turi teisę:**

3.4.1. gauti informaciją apie Sutarties vykdymo eigą;

3.4.2. kai Vykdytojas nevykdo arba netinkamai vykdo savo sutartinius įsipareigojimus, atidėti atsiskaitymą už suteiktas Paslaugas iki kol Vykdytojas visiškai įvykdys savo įsipareigojimus arba pašalins jų vykdymo trūkumus;

3.4.3. turi kitas Sutartyje ir Lietuvos Respublikos galiojančiuose teisės aktuose nustatytas teises.

**4. ŠALIŲ ATSAKOMYBĖ**

4.1. Šalis gali būti visiškai ar iš dalies atleidžiama nuo atsakomybės už Sutarties nevykdymą dėl nenugalimos jėgos *(force majeure)* aplinkybių, atsiradusių po Sutarties įsigaliojimo dienos, bei nustatytų ir jas patyrusios Šalies įrodytų pagal Lietuvos Respublikos civilinį kodeksą ir Atleidimo nuo atsakomybės esant nenugalimos jėgos *(force majeure)* aplinkybėms taisykles, patvirtintas Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos *(force majeure)* aplinkybėms taisyklių patvirtinimo“, jeigu Šalis nedelsiant, ne vėliau kaip per 10 (dešimt) dienų nuo nurodytų aplinkybių atsiradimo dienos, raštu pranešė kitai Šaliai apie kliūtį bei jos poveikį įsipareigojimų vykdymui.

4.2. Nenugalima jėga *(force majeure)* nelaikoma tai, kad rinkoje nėra reikalingų sutartinei prievolei vykdyti prekių, paslaugų, Šalis neturi reikiamų finansinių išteklių arba Šalies kontrahentai (subtiekėjai) pažeidžia savo prievoles. Nenugalima jėga *(force majeure)* taip pat nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje pasitaikančios aplinkybės, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos.

4.3. Atsiradus nenugalimos jėgos *(force majeure)* aplinkybėms, kurios tęsiasi daugiau kaip vieną mėnesį, kiekviena Šalis turi teisę vienašališkai nutraukti Sutartį apie tai pranešdama raštu kitai Šaliai prieš 10 (dešimt) darbo dienų. Tokiu atveju Šalys iki Sutarties nutraukimo dienos privalo visiškai atsiskaityti viena su kita už faktiškai suteiktas ir Sutartyje nustatytas sąlygas atitinkančias Paslaugas.

4.4. Pagrindas atleisti nuo atsakomybės atsiranda nuo kliūties atsiradimo momento arba, jeigu apie ją laiku pranešta, nuo pranešimo momento. Laiku nepranešusi įsipareigojimų nevykdanti Šalis tampa iš dalies atsakinga už nuostolių, kurių priešingu atveju būtų išvengta, atlyginimą. Būtina pranešti ir tuomet, kai išnyksta pagrindas nevykdyti įsipareigojimų.

4.5. Šalys atsako už Sutarties vykdymą Lietuvos Respublikos teisės aktų nustatyta tvarka. Kai Sutartis nevykdoma ar netinkamai vykdoma, viena Šalis turi teisę reikalauti tiesioginių nuostolių atlyginimo, ne didesne suma nei Sutarties vertė, o kita Šalis privalo atlyginti dėl Sutarties nevykdymo ar netinkamo vykdymo padarytus tiesioginius nuostolius. Viena Šalis privalo atlyginti kitai Šaliai patirtus tiesioginius nuostolius dėl sutartinių įsipareigojimų nevykdymo ar netinkamo vykdymo ne vėliau kaip per 10 (dešimt) darbo dienų nuo rašytinio kitos Šalies pareikalavimo gavimo dienos. Šalys sutinka mokėti po 0,029 (dvidešimt devynias šimtąsias) procento delspinigių nuo sumos, kuria neįvykdyti įsipareigojimai, už kiekvieną uždelstą dieną, bet ne daugiau kaip 5 (penki) procentai nuo Sutarties vertės.

**5. SUTARTIES GALIOJIMAS IR NUTRAUKIMAS**

5.1. Sutartis įsigalioja Šalims ją pasirašius ir galioja iki visiško abiejų Šalių sutartinių įsipareigojimų įvykdymo.

5.2. Sutartis gali būti nutraukta Lietuvos Respublikos viešųjų pirkimų įstatymo 90 straipsnyje, Lietuvos Respublikos civilinio kodekso nustatytais pagrindais ir tvarka ir rašytiniu Šalių susitarimu.

5.3. Užsakovas, išskyrus 5.5 papunktyje nustatytus atvejus, turi teisę vienašališkai nutraukti Sutartį, apie tai pranešęs Vykdytojui raštu prieš 20 (dvidešimt) darbo dienų. Šiuo atveju Užsakovas privalo sumokėti Vykdytojui kainos dalį, proporcingą suteiktoms Paslaugoms, ir atlyginti kitas protingas išlaidas, kurias Vykdytojas, norėdamas įvykdyti Sutartį, padarė iki pranešimo apie Sutarties nutraukimą gavimo iš Užsakovo momento.

5.4. Vykdytojas, išskyrus 5.8 papunktyje nustatytą atvejį, turi teisę vienašališkai nutraukti Sutartį tik dėl svarbių priežasčių, apie tai pranešęs Užsakovui raštu prieš 20 (dvidešimt) darbo dienų. Šiuo atveju Vykdytojas privalo visiškai atlyginti Užsakovo patirtus nuostolius.

5.5. Užsakovas, įspėjęs Vykdytoją ne vėliau kaip prieš 10 (dešimt) darbo dienų, turi teisę nutraukti Sutartį vienašališkai šiais atvejais:

5.5.1. jeigu Vykdytojas nevykdo esminių sutartinių įsipareigojimų, nurodytų Sutarties 1.1 ir 1.2 papunkčiuose;

5.5.2. jeigu Vykdytojas perleidžia Sutartį vykdyti tretiesiems asmenims be raštiško Užsakovo sutikimo;

5.5.3. kai Vykdytojas per Užsakovo nustatytą terminą neįvykdo nurodymo ištaisyti netinkamai įvykdytus arba neįvykdytus sutartinius įsipareigojimus, kitaip aiškiai parodo ketinimą netęsti savo įsipareigojimų pagal Sutartį ir dėl to tampa aišku, kad Paslaugas suteikti Sutartyje nustatyta tvarka ir terminais bus neįmanoma;

5.5.4. jeigu keičiasi Vykdytojo organizacinė struktūra, teisinė forma, teisinis statusas, veiklos pobūdis ar valdymo struktūra ir tai gali turėti įtakos tinkamam Sutarties įvykdymui;

5.5.5. jeigu Vykdytojui iškeliama bankroto byla arba jis likviduojamas, kai sustabdo ūkinę veiklą arba susidaro kitokia situacija, kuri kelia pagrįstų abejonių, jog sutartiniai įsipareigojimai bus įvykdyti tinkamai.

5.6. Užsakovui Sutartį vienašališkai nutraukiant Sutarties 5.5.1-5.5.3 papunkčiuose nurodytais atvejais, Vykdytojas privalo sumokėti 500,00 eurų (penkių šimtųi eurų 00 ct) dydžio baudą, kuri Šalių susitarimu laikoma minimaliais patirtais nuostoliais, ir Užsakovui atlyginti visus tiesioginius nuostolius, kurių ši bauda nekompensuoja.

5.7. Užsakovui Sutartį vienašališkai nutraukiant Sutarties 5.5.5 papunktyje nurodytu atveju, Užsakovas Vykdytojui apmoka už iki Sutarties nutraukimo faktiškai suteiktas Sutartyje nustatytas sąlygas atitinkančias Paslaugas.

5.8. Vykdytojas ne vėliau kaip prieš 10 (dešimt) darbo dienų įspėjęs Užsakovą, turi teisę vienašališkai nutraukti Sutartį, kai dėl Užsakovo kaltės už tinkamai ir laiku suteiktas Paslaugas vėluojama atsiskaityti daugiau negu 60 (šešiasdešimt) kalendorinių dienų.

5.9. Jei dėl netinkamo Sutarties 3.1.1 ir 3.1.2 papunkčiuose nustatytų Vykdytojo įsipareigojimų vykdymo Užsakovas nepasinaudoja teise nutraukti Sutarties, Užsakovui pareikalavus, Vykdytojas Užsakovui sumoka 500,00 eurų (penkių šimtų eurų 00 ct) dydžio baudą. Užsakovas turi teisę išskaičiuoti šią baudą iš Vykdytojui mokėtinos sumos. Baudos sumokėjimas nelaikomas visišku Užsakovo nuostolių atlyginimu ir neatleidžia Vykdytojo nuo pareigos juos visiškai atlyginti.

**6. Kitos Sutarties sąlygos**

6.1. Vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (aktuali redakcija 2024 m. sausio 16 d. įsakymu Nr. D1-17 [Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ pakeitimo](https://www.e-tar.lt/portal/lt/legalAct/38c92560b46f11eea5a28c81c82193a8)) ,,Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4 punktu, Pirkimas laikomas žaliuoju, nes tenkina 4.4.3 papunktyje nustatytą sąlygą t. y. perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos. Papildomi aplinkos apsaugos (žalieji) kriterijai nėra nustatomi.

6.2. Sutarties sąlygos Sutarties galiojimo laikotarpiu negali būti keičiamos, išskyrus LR viešųjų pirkimų įstatymo 89 straipsnyje numatytus atvejus ir tokias Sutarties sąlygas, kurias pakeitus nebūtų pažeisti LR viešųjų pirkimų įstatymo 17 straipsnyje nustatyti principai.

6.3. Nesutarimai tarp Šalių, iškilę vykdant Sutarties sąlygas, sprendžiami derybų būdu, o Šalims nesusitarus – Lietuvos Respublikos įstatymų nustatyta tvarka.

6.4. Jei pasikeičia Šalies adresas ir/ar kiti duomenys, tokia Šalis turi informuoti kitą Šalį pranešdama ne vėliau, kaip prieš 3 dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

6.5. Visi Šalių pasirašyti Sutarties priedai, pakeitimai ir papildymai laikomi neatskiriama jos dalimi.

6.6. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe, konfidencialumo reikalavimais bei atsiskaitymais tarp Šalių pagal Sutartį.

6.7. Ši Sutartis sudaryta dviem egzemplioriais, kurių kiekvienas turi vienodą teisinę galią, po vieną Užsakovui ir Vykdytojui.

6.8. Už Sutarties vykdymo koordinavimą atsakingi Šalių asmenys:

 6.8.1. Užsakovo –

 6.8.2. Vykdytojo –

6.9. Užsakovo paskirtas asmuo, atsakingas už Sutarties ir pakeitimų paskelbimą pagal Lietuvos Respublikos viešųjų pirkimų įstatymo 86 straipsnį – Asmens su negalia teisių apsaugos agentūros prie Lietuvos Respublikos socialinės apsaugos ir darbo ministerijos Išteklių valdymo skyriaus vyriausioji specialistė Jūratė Morkvėnaitė-Paulauskienė.

6.10. Sutarties priedai:

6.10.1. 1 priedas. Techninė specifikacija;

6.10.3. 2 priedas. Paslaugų perdavimo–priėmimo aktas.

# **7. ŠALIŲ REKVIZITAI**

|  |  |
| --- | --- |
| **UŽSAKOVAS:**Asmens su negalia teisių apsaugos agentūra prie Lietuvos Respublikos socialinės apsaugos ir darbo ministerijosĮstaigos kodas: 191676548Švitrigailos g. 11E, LT-03228 VilniusTel. (8 5) 231 6649El. paštas info@anta.ltA.s. LT034040063610001170Bankas: Valstybės iždo konsoliduoto sąskaitų valdymo sistema (VIKSVA)Direktorė Eglė Čaplikienė |   |

1 priedas

**INDIVIDUALIOS PAGALBOS POREIKIO VERTINIMO MOKYMŲ PASLAUGOS PIRKIMO**

**TECHNINĖ SPECIFIKACIJA**

**1. Pirkimą vykdanti organizacija** – Asmens su negalia teisių apsaugos agentūra prie Lietuvos Respublikos socialinės apsaugos ir darbo ministerijos (toliau – ANTA arba Perkančioji organizacija).

**2. Bendra informacija.** 2014 metais Socialinės apsaugos ir darbo ministerija pradėjo globos įstaigų pertvarką ir paslaugų bendruomenėje plėtros iniciatyvas. Suplanuota, kad iki 2030 globos įstaigų Lietuvoje turėtų nelikti. Šiam tikslui pradėtos vystyti bendruomeninės paslaugos, kurios teikiamos įvairaus amžiaus tiek globos įstaigų gyventojams tiek asmenims su intelekto ar psichosocialine negalia iš bendruomenės. Labai dažnai šie asmenys turi kompleksinę negalią, kitų diagnozių, susijusių su vidaus ligomis, judėjimu ir kt. Ypatingai svarbu vertinant negalią bei individualią situaciją tinkamai įvertinti šių asmenų poreikius, atsižvelgiant į negalios pobūdį ir numatyti individualią pagalbą bei ją tinkamai koordinuoti.

Nuo 2024 m. sausio 1 d. įsigaliojo asmens negalios ir pagalbos koordinavimo poreikio vertinimą reglamentuojantys teisės aktai. Individualios pagalbos poreikio vertinimas yra sudėtinė asmens negalios vertinimo dalis. Šiam vertinimui naudojamas Individualios pagalbos poreikio klausimynas (toliau – Klausimynas) pagal skirtingas asmenų amžiaus grupes (4 vnt. Taip pat Klausimynas yra pagrindinis instrumentas nustatyti pagalbos koordinavimo poreikį ir sudaryti pagalbos planą asmeniui. Klausimyno formos yra patvirtintos Lietuvos Respublikos socialinės apsaugos ir darbo ministro, Lietuvos Respublikos sveikatos apsaugos ministro ir Lietuvos Respublikos švietimo, mokslo ir sporto ministro 2005 m. kovo 23 d. įsakymu Nr. V-188/Al-84/ISAK-487 „Dėl Neįgalumo lygio nustatymo kriterijų ir tarkos aprašo patvirtinimo” ir Lietuvos Respublikos socialinės apsaugos ir darbo ministro ir Lietuvos Respublikos sveikatos apsaugos ministro 2005 m. kovo 21 d. įsakymu Nr. Al-78/V-179 „Dėl Dalyvumo lygio nustatymo kriterijų ir tvarkos aprašo patvirtinimo“. Vaikams iki 4 m. amžiaus Klausimynas nepildomas, tačiau pildoma anketa, kurios forma yra Pagalbos koordinavimo asmeniui su negalia skyrimo, organizavimo ir vykdymo tvarkos aprašo, patvirtinto 2023 m. gruodžio 8 d. Neįgalumo ir darbingumo nustatymo tarnybos prie Socialinės apsaugos ir darbo ministerijos direktoriaus įsakymu Nr. V-71, priedas. Ši anketa nėra naudojama vaikų iki 4 m. amžiaus negalios vertinimui, bet naudojama nustatant pagalbos koordinavimo poreikį (sudarant pagalbos planą) šios amžiaus grupės asmenims. Klausimyną pensinio amžiaus asmenims pildo savivaldybių ar jų įgaliotų įstaigų socialiniai darbuotojai, Klausimyną kitų amžiaus grupių asmenims ir Anketą pildo ANTA darbuotojai. Pagalbos koordinavimo procese dalyvauja ANTA ir kitos suinteresuotos institucijos, tarp jų – savivaldybių administracijos paskirti darbuotojai, pildantys Klausimynus pensinio amžiaus asmenims. Užpildyto Klausimyno rezultatai nuo 2024 m. turi didesnę įtaką galutiniam Perkančiosios organizacijos priimamam sprendimui nustatant asmenims negalią (neįgalumo lygį, dalyvumo lygį) ir individualios pagalbos teikimo išlaidų kompensacijos poreikį.

Siekiant užtikrinti kokybišką Klausimyno, Anketos pildymą ir tinkamai sudaryti pagalbos planą, būtina vykdyti nuolatinį šiuose procesuose dalyvaujančių darbuotojų kvalifikacijos kėlimą. Darbuotojai turi gebėti tinkamai pildyti Klausimyną, atsižvelgiant į asmenų negalios pobūdį (psichikos ir elgesio, regos, klausos, judėjimo sutrikimus, kompleksinę negalią) ir gebėti tinkamai formuluoti klausimus, atliepiančius negalios specifiką.

**3. Perkamas objektas** – Klausimyno pildymo, pagalbos koordinavimo poreikio identifikavimo, sudarant pagalbos planą, atsižvelgiant į skirtingus asmens funkcinius sutrikimus (psichikos ir elgesio, regos, klausos, judėjimo, kraujotakos) ir kompleksinę negalią, mokymų organizavimas ANTA darbuotojams, perduodant ANTA mokymų skaidres ir vieną mokymų vaizdo įrašą.

**4. Tikslas –** įsigyti mokymų paslaugą

**5.** **Bendras paslaugos pirkimo uždavinys** – užtikrinti mokymų ANTA atstovams vedimą.

**6. Paslaugos teikėjui (ekspertui) keliami uždaviniai:**

6.1. Mokymams vesti turi būti parengta mokymų / metodinė medžiaga (skaidrės, dalomoji / skaitmeninio formato medžiaga).

6.2. Mokymų medžiagos turinys turi apimti skirtingų Klausimyno formų (4 vnt.) pildymo panašumus ir skirtumus, Anketos pildymą, individualių pagalbos poreikių identifikavimą pagalbos plano sudarymui (pagalbos koordinavimui) pagal skirtingus asmens funkcinius sutrikimus (psichikos ir elgesio, regos, klausos, judėjimo, kraujotakos taip pat kompleksinę negalią).

6.3. Mokymų metu mokymų dalyviams turi būti aiškinama, kaip tinkamai užduoti klausimus skirtingo amžiaus, skirtingus sutrikimus turintiems asmenims (atstovams) ir, gavus atsakymus, pagalbos poreikį įvertinti balais:

6.3.1. įvertinti pagalbos poreikio mastą, kuris vertinamas balais nuo 0 iki 4 (0 – pagalbos poreikio nėra, 1 – nedidelis pagalbos poreikis, 2 – vidutinis pagalbos poreikis, 3 – didelis pagalbos poreikis, 4 – nuolatinis pagalbos poreikis);

6.3.2. identifikuoti individualios pagalbos poreikius pagalbos planui sudaryti ir nukreipti tinkamoms suinteresuotoms institucijoms (pagal veiklos kompetenciją) šiems poreikiams užtikrinti.

6.4. Mokymai turi būti organizuojami pagal Perkančiosios organizacijos teikiamas mokymų datas, jas suderinus ne vėliau kaip prieš 7 dienas iki mokymų pradžios.

6.5. Mokymai organizuojami kontaktiniu būdu ANTA patalpose.

6.6. Kvietimais į mokymus (raštu / el. paštu), dalyvių išankstine registracija (jei išankstinė registracija reikalinga), rūpinasi paslaugos teikėjas.

6.7. Mokymuose dalyvaus ANTA darbuotojai (apie 120 asmenų). Mokymų dalyvių skaičius gali kisti.

6.8. Mokymų trukmė – 6 ak. val. (4,5 val.). Paslaugos teikėjas turi organizuoti ne mažiau kaip 9 nurodytos trukmės mokymus (renginius) kiekviename ANTA teritoriniame skyriuje 9 miestuose (Vilniaus, Kauno, Klaipėdos, Šiaulių, Alytaus, Marijampolės, Panevėžio, Plungės, Tauragės).

**7**. **Paslaugos rezultatas** – įvykdyti individualios pagalbos poreikio vertinimo mokymai ir apmokyti ANTA darbuotojai.

**8. Atskaitomybė.**

8.1. Mokymų (metodinė) medžiaga ir mokymų organizavimo ypatumai turi būti suderinti su Perkančiąja organizacija.

8.2. Paslaugos teikėjas su Perkančiąja organizacija turi konsultuotis kilusiais klausimais: dėl mokymų medžiagos rengimo – su Metodinės pagalbos ir analizės skyriaus vedėja Galina Savickiene, el. p. galina.savickiene@anta.lt, dėl mokymų organizavimo – su Teisės ir personalo skyriaus patarėja Danuta Dedul, el. p. danuta.dedul@anta.lt.

8.3. Gavęs Perkančiosios organizacijos pastabas ir pasiūlymus, teikiamus raštu (el. paštu) ar žodžiu, paslaugos teikėjas turi į jas atsižvelgti.

8.5. Paslaugos teikėjas Perkančiajai organizacijai atsiskaito pateikdamas mokymuose dalyvavusių asmenų sąrašus.

8.6. Paslaugos teikėjas išduoda kiekvienam mokymų dalyviui pažymėjimą, patvirtinantį, kad asmuo išklausė mokymus apie individualios pagalbos poreikio vertinimą .

8.7. Už tinkamai suteiktas paslaugas Perkančioji organizacija atsiskaito per 30 dienų nuo paslaugų priėmimo-perdavimo aktų pasirašymo dienos pagal pateiktą e-sąskaitą faktūrą, ją atsiunčiant el. p. info@anta.lt.

2 priedas

**PASLAUGŲ PERDAVIMO–PRIĖMIMO AKTAS**

\_\_\_\_\_\_\_\_\_

(data)

Vilnius

Vadovaudamosi *(nurodoma sutarties sudarymo data)* Paslaugų viešojo pirkimo-pardavimo sutartimi Nr. *(nurodomas sutarties numeris)* (toliau – Sutartis), **\_\_\_\_\_\_\_\_\_\_\_\_\_\_\_\_\_\_\_\_** (toliau – Vykdytojas), atstovaujama *(pareigos, vardas, pavardė),* veikiančio (-ios) pagal *(atstovavimo pagrindas)* perduoda,o **Asmens su negalia teisių apsaugos agentūra prie Lietuvos Respublikos socialinės apsaugos ir darbo ministerijos** (toliau – Užsakovas), atstovaujama *(pareigos, vardas, pavardė),* veikiančio (-ios) pagal (*atstovavimo pagrindas)*, priima šias tinkamai suteiktas paslaugas:

|  |  |  |  |  |  |
| --- | --- | --- | --- | --- | --- |
| Eil. Nr. | Paslaugų pavadinimas | Mato vnt. | Kiekis | Vieneto kaina, Eur (be PVM) | Viso kiekio kaina, Eur (be PVM) |
| *1* | *2* | *3* | *4* | *5* | *6 = 4 x 5* |
|  |  |  |  |  |  |
|  |  |  |  |  |  |
|  | Bendra kaina, Eur (be PVM) |  |
|  | PVM, Eur |  |
|  | Bendra kaina,Eur (su PVM)  |  |

Šis Paslaugų perdavimo–priėmimo aktas surašytas 2 (dviem) egzemplioriais, turinčiais vienodą teisinę galią, po vieną Užsakovui ir Vykdytojui.

|  |  |  |
| --- | --- | --- |
| Perduoda Vykdytojo atstovas ........................................(pareigos) | ............................................(parašas) | .............................................(vardas, pavardė) |
| Priima Užsakovo atstovas ........................................(pareigos) | ............................................(parašas) | .............................................(vardas, pavardė) |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**